CELEX: 62015CN0177
Language: mt
Date: 2015-04-21 00:00:00
Title: Kawża C-177/15: Talba għal deċiżjoni preliminari mressqa mill-Bundesgerichtshof (il-Ġermanja) fil-21 ta’ April 2015 – Nelsons GmbH vs Ayonnax Nutripharm GmbH, Bachblütentreff Ltd

29.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/18
            
         Talba għal deċiżjoni preliminari mressqa mill-Bundesgerichtshof (il-Ġermanja) fil-21 ta’ April 2015 – Nelsons GmbH vs Ayonnax Nutripharm GmbH, Bachblütentreff Ltd
   (Kawża C-177/15)
   (2015/C 213/28)
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Nelsons GmbH
   
      Konvenuti: Ayonnax Nutripharm GmbH, Bachblütentreff Ltd
   
      Domandi preliminari
   
   
               1.
            
            
               Likwidi li jinbiegħu fi spiżeriji fi flixkien b’qattara u fi sprays b’volum ta’ 10 ml jew ta’ 20 ml, deskritti bħala spirti li għandhom kontenut ta’ alkoħol ta’ 27 % ta’ volum, huma xorb li għandu iktar minn 1,2 % ta’ volum ta’ alkoħol fis-sens tal-Artikolu 4(3) tar-Regolament (KE) Nru 1924/2006 (1) meta, skont l-indikazzjonijiet tad-dożaġġ fuq l-imballaġġ tagħhom,
               
                           (a)
                        
                        
                           għandhom jittieħdu erba’ qatriet tal-likwidu mħallta ma’ tazza ilma li jinxtarbu diversi drabi fil-ġurnata, jew skont il-bżonn, erba’ qatriet waħedhom;
                        
                     
                           (b)
                        
                        
                           il-likwidu mibjugħ bħala spray għandu jiġi applikat darbtejn fuq l-ilsien?
                        
                     
         
               2.
            
            
               Fil-każ li d-domandi 1a u 1b jingħataw risposta fin-negattiv:
               Il-provi fis-sens tal-Artikolu 5(1)(a) u tal-Artikolu 6(1) tar-Regolament (KE) Nru 1924/2006 għandhom ukoll ikunu preżenti fil-każ ta’ riferimenti għal benefiċċji ġenerali u mhux speċifiċi, fis-sens tal-Artikolu 10(3) tal-imsemmi regolament?
            
         
               3.
            
            
               L-ewwel nofs tas-sentenza tal-Artikolu 28(2) tar-Regolament (KE) Nru 1924/2006 tapplika jekk, qabel l-1 ta’ Jannar 2005, il-prodott inkwistjoni ma kienx ikkummerċjalizzat bħala prodott tal-ikel iżda bħala prodott mediċinali?
            
         
      (1)  Regolament tal-Kunsill (KE) Nru 1924/2006, tal-20 ta’ Diċembru 2006, dwar indikazzjonijiet dwar in-nutrizzjoni u s-saħħa mogħtija fuq l-ikel (ĠU L 404, p. 9) kif emendata bir-Regolament tal-Kummissjoni (UE) Nru 1047/2012, tat-8 ta’ Novembru 2012 (ĠU L 310, p. 36).